మంజువాణి

మంజువాణి పత్రికను లక్కవరం జమీందారు మంత్రిప్రెగడ భుజంగరావు ఏలూరు నుండి ప్రచురించాడు. ఇది 1898 లో మొదలై, 1904 వరకూ సాగింది. దీనికి నందిరాజు చలపతిరావు సంపాదకత్వ బాధ్యతలు నిర్వహించాడు. భుజంగరావు, చలపతిరావు ఇద్దరూ చాలా గ్రంథాలు రాసి పత్రికలో ప్రచురించారు. 1898 లో చలపతిరావు ఏలూరులో  మంజువాణి అనే పేరిట ఒక ముద్రాక్షరశాలను స్థాపించి, అక్కడే ఈ పత్రికను మొదలుపెట్టాడు. 

 రచనలు 
మంజువాణిలో ఏనుగు లక్ష్మణకవి రాసిన రామేశ్వర మాహాత్మ్యం, కొటికలపూడి వెంకటకృష్ణయ్య రాసిన దిలీప చరిత్ర, కూచిమంచి తిమ్మయ్య రాసిన సర్వలక్షణ సారసంగ్రహం, భారతం లక్ష్మీపతి రాసిన శకట రేఫ నిర్ణయం, డి. శ్రీనివాసయ్య రాసిన అచలాత్మజాపరిణయం, కాకుమాని మూర్తికవి రాసిన రాజవాహన విజయం, అడిదము సూరకవి రాసిన చంద్రాలోకము వంటి ప్రాచీన కావ్యాలను ప్రచురించారు.  

కాశీభట్ట బ్రహ్మయ్యశాస్త్రి రాసిన మనుచరిత్ర, వసుచరిత్రల సమీక్షలు, దాసు శ్రీరాములు రాసిన మహావీర చరిత్ర నాటకం, తిరుపతి వెంకటకవుల పల్లెటూళ్ల పట్టుదలలు అనే ప్రహసనం మొదలైన విమర్శ వ్యాసాలూ, వచన రచనలు కూడా మంజువాణిలో వెలువడ్డాయి. వ్యావహారికభాష అనే తొలి మాండలిక రచనను ప్రచురించింది.

చలపతిరావు, చలపతిరావు కలిసి 15 ప్రాచీన ప్రబంధాలను పరిష్కరించి పత్రికలో ప్రకటించారు. 

 మూలాలు 

వర్గం:తెలుగు మాసపత్రికలు
వర్గం:మూతబడిన తెలుగు పత్రికలు
వర్గం:19 వ శతాబ్దపు తెలుగు పత్రికలు
వర్గం:ఏలూరు నుండి ప్రచురితమైన తెలుగు పత్రికలు